ວັນທີ22/1, ກອງປະຊຸມໃຫຍ່ຄັ້ງທີ12 ຂອງພັກກອມມູນິດຫວຽດນາມ ປຶກສາຫາລືບັນດາເອກະສານ
ທ່ານ ຫງວຽນຊິງຮູ່ງ, ກຳມະການກົມການເມືອງ, ປະທານ ສະພາແຫ່ງຊາດ ຕາງໜ້າ
ໃຫ້ຄະນະປະທານເປັນ ປະທານກອງປະຊຸມ (ພາບ: TTXVN)
ເອກະສານກອງປະຊຸມໃຫຍ່ຄັ້ງທີ 12 ຂອງພັກເຊິ່ງລວມມີ: ບົດລາຍງານການເມືອງຂອງກອງປະຊຸມໃຫຍ່ຄັ້ງທີ 12 ຂອງພັກ, ບົດລາຍງານຕີລາຄາໝາກຜົນແຫ່ງການປະຕິບັດໜ້າທີ່ພັດທະນາເສດຖະກິດ - ສັງຄົມ ໄລຍະ 5 ປີ 2011 – 2015 ແລະ ທິດທາງ, ໜ້າທີ່ພັດທະນາເສດຖະກິດ - ສັງຄົມ ໄລຍະ 5 ປີ 2016 – 2020. ກ່ອນໜ້ານັ້ນ, ໃນວາລະໄຂໃນຕອນເຊົ້າວັນທີ 21/1, ທ່ານເລຂາທິການໃຫຍ່ຄະນະບໍລິຫານງານສູນກາງພັກກອມມູນິດ ຫວຽດນາມ ຫງວຽນຟູ໋ຈ້ອງ ໄດ້ອ່ານບົດລາຍງານລວມຂອງຄະນະບໍລິຫານງານສູນກາງຊຸດທີ 11 ກ່ຽວກັບບັນດາເອກະສານກອງປະຊຸມໃຫຍ່ຄັ້ງທີ 12 ຂອງພັກ, ຊີ້ແຈ້ງຄາດໝາຍຮອດປີ 2020 ນຳ ຫວຽດນາມ ກາຍເປັນປະເທດອຸດສາຫະກຳຕາມທິດທັນສະໄໝ. ໜຶ່ງໃນບັນດາກຳນົດທິດໃຫຍ່ທີ່ຄວນປະຕິບັດແມ່ນສືບຕໍ່ປ່ຽນໃໝ່ຮູບແບບການເຕີບໂຕ, ສ້າງໂຄງປະກອບພື້ນຖານເສດຖະກິດຄືນໃໝ່, ຍູ້ແຮງການຫັນເປັນອຸດສາຫະກຳ, ທັນສະໄໝ ຕິດພັນກັບການພັດທະນາເສດຖະກິດພຸມປັນຍາ, ສ້າງລະບອບໃຫ້ສົມບູນແບບ, ພັດທະນາເສດຖະກິດການຕະຫຼາດຕາມກຳນົດທິດສັງຄົມນິຍົມ. ຕ້ອງເຫັນດີເປັນເອກະພາບຄວາມຮັບຮູ້ພື້ນຖານເສດຖະກິດການຕະຫຼາດກຳນົດທິດສັງຄົມນິຍົມ ຫວຽດນາມ ແມ່ນພື້ນຖານເສດຖະກິດມີການເຄື່ອນໄຫວຢ່າງຄົບຖ້ວນ, ຄົບຊຸດຕາມບັນດາກົດເກນຂອງເສດຖະກິດການຕະຫຼາດ, ພ້ອມທັງຮັບປະກັນການຕາມກຳນົດທິດສັງຄົມນິຍົມເໝາະສົມກັບແຕ່ລະໄລຍະພັດທະນາຂອງປະເທດຊາດ. ນັ້ນແມ່ນພື້ນຖານເສດຖະກິດການຕະຫຼາດທີ່ທັນສະໄໝ ແລະ ເຊື່ອມໂຍງເຂົ້າກັບສາກົນ, ມີການຄຸ້ມຄອງຂອງລັດແຫ່ງອຳນາດນິຕິບັນຍັດສັງຄົມນິຍົມ, ໂດຍພັກກອມມູນິດ ຫວຽດນາມ ນຳພາ, ເພື່ອຈຸດໝາຍ “ປະຊາຊົນຮັ່ງມີ, ປະເທດຊາດເຂັ້ມແຂງ, ປະຊາທິປະໄຕ, ຍຸຕິທຳ, ສີວິໄລ”.
(ແຫຼ່ງຄັດຈາກ VOV)